યાદીમાં વધુમાં જણાવાયાનુસાર શહેરી વિસ્તારના ધારાસભ્યોની ગ્રાન્ટમાંથી વિકેન્દ્રીત જિલ્લા આયોજન કાર્યક્રમ હેઠળ પ્રાથમિક આરોગ્ય કેન્દ્ર માટે રૂપિયા ૧૦ લાખની ગ્રાન્ટ એક જ વખત આપી શકાય તેવી જોગવાઈ હતી તે મર્યાદા દૂર કરવામાં આવી છે જેથી તમામ ધારાસભ્યો આંગણવાડીના કામો માટે રૂપિયા સાત લાખની મર્યાદામાં ગ્રાન્ટ ફાળવી શકશે તેમજ શબને અગ્નિદાહ આપવા માટે લાકડા, છાણાં અને પૂળા ભરવા માટે સ્મશાનદીઠ ચોકિયાત, પગી તથા સ્મશાનમાં રહેણાંક માટે ઉપયોગ ન કરવાની શરતે રૂપિયા એક લાખની મર્યાદામાં ઓરડી બનાવવા માટેની ગ્રાન્ટમાં વધારો કરીને બે લાખ કરાઈ છે અને ગ્રામ્ય વિસ્તારમાં ગામદીઠ એક પક્ષી ઘરના નિર્માણ માટેના કામોનો પણ સમાવેશ કરાયો છે.